Diari Oficial de la Generalitat Valenciana


Sumari del DOGV 9350, del 30-05-2022 (2022/4643)

RESOLUCIÓ de 23 de maig de 2022, del Vicerectorat d'Ordenació Acadèmica i Professorat de la Universitat Jaume I de Castelló, per la qual es convoca un concurs per a la provisió de places de professorat associat amb plaça assistencial en els centres sanitaris concertats amb la universitat (PAA ORD1/2022).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9350

Data del DOGV
:   30-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4643


Data del document
:   23-05-2022

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu

RESOLUCIÓ de 23 de maig de 2022, del Vicerectorat d'Ordenació Acadèmica i Professorat de la Universitat Jaume I de Castelló, per la qual es convoca un concurs per a la provisió de places de professorat associat amb plaça assistencial en els centres sanitaris concertats amb la universitat (PAA ORD1/2022). [2022/4643]  
La Universitat Jaume I (UJI) de Castelló convoca un concurs per a la provisió de places de professorat associat i professorat assistencial en els centres sanitaris concertats amb la Universitat per al curs 2022/23 que es detallen en l'annex I, d'acord amb les següents  
  
Bases  
  
Primera. Normes generals  
El concurs es regeix pel que disposa la Llei orgànica 6/2001, de 21 de desembre, d'universitats, el Reial decret legislatiu 5/2015, de 30 d'octubre, pel qual s'aprova el Text refós, de l'Estatut bàsic de l'empleat públic, pel Decret 174/2002, de 15 d'octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari; el Reial decret 1558/1986, de 28 de juny, pel qual s'estableixen les bases generals del règim de concerts entre les universitats i les institucions sanitàries, el conveni entre la Conselleria de Sanitat, la Conselleria de Justícia i Administracions Públiques, l'Agència Valenciana de Salut, el Consorci Hospitalari Provincial de Castelló i la Universitat Jaume I de Castelló, per a la utilització de les institucions sanitàries en la investigació i la docència, els Estatuts de la Universitat Jaume I, aprovats pel Decret 95/2021, de 9 de juliol, del Consell de la Generalitat; el Reglament dels concursos de selecció d'ajudants, de professorat ajudant doctor i associat de la Universitat Jaume I de Castelló, aprovat en Consell de Govern núm. 4, de 24.04.2020) i el que es disposa en aquestes bases  
  
Tots els actes administratius en relació amb aquest procediment es publicaran en el Tauler d'Anuncis Oficial de la Universitat Jaume I (TAO-UJI), que serviran de notificació a les persones interessades a tots els efectes.  
  
Segona. Requisits  
2.1. Requisits de caràcter general  
a) Tindre complits els setze anys i no superar l'edat màxima de jubilació forçosa.  
b) Les persones estrangeres no comunitàries i les que no puguen ser incloses en l'àmbit d'aplicació dels tractats internacionals realitzats per la Unió Europea i ratificats per Espanya han de disposar del permís de residència i de treball abans de la formalització dels corresponents contractes.  
c) No patir malaltia ni defecte físic o psíquic que impedisca el compliment de les funcions corresponents a les places convocades.  
  
d) No haver estat separat o separada per mitjà d'expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni estar inhabilitat o inhabilitada per a l'exercici d'ocupacions o càrrecs públics o per a l'accés al cos o escala funcionarial. Les persones aspirants que no tinguen la nacionalitat espanyola han d'acreditar igualment no trobar-se inhabilitades o en situació equivalent, ni estar sotmeses a sanció disciplinària o equivalent que impedisca, en el seu Estat, l'accés a la funció pública.  
e) Estar en possessió de la titulació superior. Les titulacions universitàries estrangeres han d'estar correctament homologades.  
f) Haver abonat les taxes establertes en aquesta convocatòria o acreditar-ne l'exempció o bonificació del pagament.  
g) Si s'han prestat serveis a l'UJI com a professorat associat, ha d'adjuntar-se certificat de l'avaluació docent expedit per l'OPAQ: Sol·licitud de certificat d'avaluació docent.  
 Si s'han prestat serveis com a professorat associat en més de tres cursos anteriors al curs corresponent a la data de la convocatòria, la persona sol·licitant no ha de tindre un resultat d'insuficient en l'avaluació de l'activitat docent en tres o més cursos.    
 Si s'han prestat serveis com a professorat associat en tres cursos anteriors al curs corresponent a la data de la convocatòria, la persona sol·licitant no ha de tindre un resultat d'insuficient en l'avaluació de l'activitat docent en dos o més cursos.    
 Si s'han prestat serveis com a professorat associat en menys de tres cursos anteriors al curs corresponent a la data de la convocatòria, la persona sol·licitant no ha de tindre cap resultat d'insuficient en l'avaluació de l'activitat docent  
2.2. Requisits de caràcter específic  
2.2.1. Ocupar una plaça assistencial a l'hospital o centre de salut i en el servei o unitat indicats en la descripció de les places. En el cas de places ubicades en hospitals, les persones aspirants han d'estar ocupant una plaça en sales d'hospitalització, quiròfans o urgències, en funció del perfil de la plaça. L'acreditació d'aquesta activitat s'ha de realitzar amb el certificat de serveis prestats expedit per les unitats de recursos humans corresponents. Només s'admetrà el certificat expedit, com a màxim, en el mes anterior a la convocatòria.  
  
2.2.2. Estar en possessió de la titulació específica que, si escau, s'indica en els requisits de les places.  
2.2.3. Per a presentar-se a les places amb el requisit específic d'impartició de la docència en valencià és necessari acreditar-ne el coneixement. El coneixement de valencià es pot acreditar mitjançant el certificat de coneixement de nivell C1 de valencià o equivalent segons la Taula d'equivalències de certificats, diplomes, títols i cursos de coneixements aprovada en la sessió núm. 2/20, de 24 de febrer de 2020, del Consell de Govern de la Universitat Jaume I.  
  
Per a presentar-se a les places amb el requisit específic de coneixement d'una determinada llengua estrangera és necessari acreditar el coneixement de la dita llengua per mitjà del certificat corresponent de coneixements, d'acord amb l'annex II de la Taula d'equivalències de certificats, diplomes, títols i cursos de coneixements aprovada en la sessió núm. 2/20, de 24 de febrer de 2020, del Consell de Govern de la Universitat Jaume I.  
2.2.4. És necessari estar en possessió d'una titulació universitària concreta si així s'estableix en la descripció de les places que s'efectua en l'annex I.  
2.2.5. La concurrència d'aquests requisits es refereix sempre a una data igual o anterior a la data d'expiració del termini fixat per a sol·licitar la participació en el concurs.  
  
Tercera. Termini i forma de presentació de les sol·licituds  
3.1. El termini de presentació és de deu dies hàbils comptadors des de l'endemà de la publicació de la convocatòria en el Diari Oficial de la Generalitat Valenciana (DOGV).  
3.2. Les sol·licituds han de presentar-se exclusivament per via electrònica seguint el model oficial de la Universitat que es pot trobar en la convocatòria. El tractament de la informació per mitjans electrònics tindrà en compte el que s'estableix en la Llei orgànica 3/2018, de 5 de desembre, de protecció de dades personals i garantia dels drets digitals, i altres disposicions que siguen aplicables. Per a presentar la sol·licitud per via electrònica és necessari posseir un certificat digital de signatura electrònica, el DNI electrònic o el sistema d'identificació Cr@di.  
  
Quan s'utilitze l'opció «Registrar compte amb nom d'usuari» s'ha d'adjuntar còpia del DNI. La sol·licitud s'ha d'omplir en línia a través del Registre Electrònic de la Universitat Jaume I, mitjançant el TAO-UJI.  
3.3. La sol·licitud-currículum per a participar en el concurs ha d'estar correctament formalitzada d'acord amb el model que publica la Universitat i que s'inclou en la convocatòria. S'han d'annexar a la sol·licitud els documents acreditatius dels requisits establerts per a participar en el concurs, tret que ja es troben en poder de la Universitat Jaume I, d'acord amb el que es preveu en l'article 53 de la Llei 39/2015. Les persones que ja s'hagen presentat en altres ocasions poden recuperar la informació disponible mitjançant el botó habilitat l'efecte.  
  
A la sol·licitud-currículum s'han d'annexar els documents acreditatius dels mèrits al·legats seguint l'ordre i numeració de la relació de mèrits presentada en la dita sol·licitud-currículum. Els mèrits que no estiguen indicats en el currículum no seran avaluats.  
3.4. Organització dels arxius  
La documentació presentada en els apartats de Requisits i Mèrits ha de presentar-se per mòduls en fitxers.PDF, en el mateix ordre del barem. Per cada mòdul/apartat del barem cal adjuntar un únic fitxer.PDF, que pot ser en format comprimit (zip, gzip?), no xifrat i sense contrasenya.  
La documentació que no es presente en el mòdul corresponent no serà tinguda en compte per a la valoració dels mèrits.  
3.5. Juntament amb la sol·licitud-currículum cal presentar la documentació següent:  
 Fotocòpia del DNI o passaport en vigor.  
 Fotocòpia del títol acadèmic o resguard d'haver abonat els drets d'expedició d'aquest. En el cas de títols estrangers cal adjuntar-hi la credencial corresponent d'homologació amb els títols de caràcter oficial de l'Estat espanyol o amb els reconeguts per les autoritats espanyoles segons la normativa vigent en aquesta matèria.  
  
 Fotocòpia de la documentació acreditativa dels requisits exigits i mèrits al·legats.  
 Si s'han prestat serveis amb docència en l'UJI, certificat d'avaluació de l'activitat docent.  
 Justificant del pagament de les taxes.  
3.6. Les persones que opten a més d'una plaça amb diferent codi han de presentar una sol·licitud independent per a cada una, acompanyada de la documentació complementària, i abonar les taxes establertes per a la participació en cada concurs.  
En el cas de convocatòria conjunta de places cal especificar en una instància totes les places a què es refereix la convocatòria, acompanyada d'una única documentació complementària i un pagament únic de taxes. Es considera que la convocatòria de places és conjunta quan en l'annex I, el dígit referent al «nombre de places» és superior a 1 dins del mateix codi de concurs.  
3.7. La Universitat pot requerir en qualsevol moment els originals dels documents presentats, si així ho considera necessari.  
3.8. Els mèrits al·legats en el currículum que no es justifiquen documentalment no es tindran en compte en la resolució del concurs.  
3.9. Els documents acreditatius dels requisits presentats en un idioma diferent dels oficials de l'UJI s'han de presentar acompanyats de la traducció jurada a qualsevol dels idiomes oficials de la Universitat.  
  
  
Quarta. Pagament  
4.1. La taxa que s'ha d'abonar per a la participació en el concurs és de 30 euros. El pagament d'aquesta taxa s'ha de realitzar mitjançant targeta de crèdit o dèbit, a través de l'enllaç previst en la corresponent convocatòria publicada en el TAO, en el moment en què es presenta sol·licitud.  
4.2. En cap cas el pagament de les taxes suposa la substitució del tràmit de presentació davant l'administració dins del termini i en la forma escaient.  
4.3. L'exclusió per no complir algun dels requisits de la convocatòria no comporta el dret de devolució de taxes.  
  
Cinquena. Bonificacions i exempcions  
5.1. Bonificacions  
Gaudeixen d'una bonificació del 50 % els membres de família nombrosa de categoria general o d'una família monoparental de categoria general. El pagament d'aquesta taxa s'ha de realitzar mitjançant targeta de crèdit o dèbit, a través de l'enllaç previst en la corresponent convocatòria publicada en el TAO, en el moment en què es presenta la sol·licitud, per un import de 15 euros.  
5.2. Exempcions  
Estan exempts del pagament de la taxa:  
a) Els membres de família nombrosa de categoria especial o de família monoparental de categoria especial.  
b) Les víctimes d'actes de violència sobre la dona que acrediten aquesta condició mitjançant qualsevol dels mitjans de prova que preveuen els articles 9.1 i 9.2 de la Llei 7/2012, de 23 de novembre, de la Generalitat Valenciana, integral contra la violència sobre la dona en l'àmbit de la Comunitat Valenciana.  
c) Les persones aspirants que acrediten un grau de discapacitat igual o superior al 33 %.  
d) Les persones aspirants en situació d'exclusió social acreditada per l'òrgan competent en matèria de benestar social de l'ajuntament de residència.  
Les persones esmentades en els paràgrafs anteriors han de fer constar expressament el motiu de la bonificació o l'exempció en l'apartat corresponent de la sol·licitud i presentar les certificacions corresponents que acrediten aquesta condició.  
  
Sisena. Comissions de selecció  
6.1. La composició de les comissions s'efectuarà conforme a l'article 108 del Decret 95/2021, de 9 de juliol, del Consell, d'aprovació dels Estatuts de la Universitat Jaume I de Castelló i del Reglament dels concursos de selecció d'ajudants, de professorat ajudant doctor i associat de la Universitat Jaume I de Castelló.  
6.2. Aquestes comissions, en què es procurarà que hi haja una composició equilibrada entre dones i homes, han d'estar integrades per membres preferentment d'aquesta Universitat i formades per:  
a) La presidència, designada pel Rectorat entre professorat de l'àrea de coneixement.  
b) Dos membres vocals designats pel departament entre professorat de l'àrea de coneixement de la plaça i, si no n'hi havia, d'àrees afins.  
  
c) Un membre vocal designat pel Rectorat entre un mínim de cinc proposats pel departament.  
d) Un membre vocal designat pel Rectorat entre un mínim de cinc proposats per l'òrgan de representació sindical competent.  
  
Els membres d'aquestes comissions han de posseir la competència tècnica suficient per a valorar els mèrits de les candidatures.  
Per a cada comissió s'han de nomenar tants membres suplents com a titulars  
6.3. En les comissions en què hi haja membres de distints cossos docents i categories de professorat actuarà com a secretari o secretària qui pertanya al cos docent o categoria de professorat amb menor categoria i, dins d'aquesta, el de menys antiguitat. En aquelles comissions formades per membres del mateix cos, actuarà com a secretari o secretària el membre de menor antiguitat dins del cos.  
  
6.4. El nomenament com a membre d'una comissió és irrenunciable excepte quan hi haja una causa justificada que impedisca actuar com a tal. L'apreciació de la causa al·legada correspon al Rectorat, qui emetrà una resolució en el termini de cinc dies comptadors des de la recepció de la renúncia. Tot seguit, s'actuarà, si escau, d'acord amb el procediment que s'estableix en l'apartat 6.6.  
S'entén que concorre una de les causes justificades de renúncia quan un professor o professora haja sigut nomenat per a dues o més comissions i acredite que coincideixen en el temps, totalment o parcialment, les actuacions corresponents al període comprès entre la constitució de les comissions i la qualificació de les persones concursants. En el cas que el professorat afectat al·legue aquesta causa, ha de romandre en la comissió que primer s'havia constituït i, si no és possible utilitzar aquest criteri de prioritat, queda a la seua lliure decisió l'exercici de l'elecció i les renúncies pertinents.  
6.5. Els membres de les comissions s'han d'abstindre de participar-hi quan concórreguen en ells alguna circumstància de les previstes en els articles 23 i 24 de la Llei 40/2015, d'1 d'octubre, de règim jurídic del sector públic. Prèviament a la valoració, els membres de la comissió han de signar una declaració expressa de no trobar-se en cap de les circumstàncies previstes en els articles esmentats.  
6.6. En els casos d'abstenció, de recusació o de causa justificada que impedisquen l'actuació dels membres de la comissió titular, aquests s'han de substituir pels membres suplents respectius. En el cas excepcional que també en el membre suplent concórrega algun dels supòsits abans citats, la Universitat nomenarà un nou membre suplent.  
  
6.7. Les comissions resoldran tots els dubtes que puguen sorgir en l'aplicació d'aquestes normes, i també els que puguen produir-se en els casos no previstos. El procediment d'actuació de les comissions s'ha d'ajustar en tot moment al que estableix la Llei 40/2015, d'1 d'octubre, de règim jurídic del sector públic.  
6.8. Els membres de la comissió de selecció tenen el deure de guardar el degut sigil i confidencialitat respecte dels assumptes tractats, així com les dades de caràcter personal o qualsevol informació que faça referència a persones físiques identificades o identificables.  
  
Setena. Barems  
7.1. Els barems genèrics aplicables en aquesta convocatòria figuren en l'enllaç següent: Barems genèrics.  
7.2. Els barems específics de cada departament adequats a les necessitats concretes de cada àrea de coneixement són els publicats en la pàgina web del Servei de Recursos Humans i en l'enllaç Barems específics.  
7.3. Els mèrits no especificats explícitament en el barem únicament es poden valorar en l'apartat «Altres mèrits».  
  
Huitena. Publicació de llistes i nomenament de la comissió de selecció  
8.1. Llistes provisionals de persones admeses i excloses i publicació dels membres de la comissió de selecció  
Finalitzat el termini de presentació de sol·licituds, el Servei de Recursos Humans publicarà en el TAO-UJI la resolució provisional de persones admeses i excloses per a cada una de les places convocades, així com els membres de la comissió de selecció. El termini per a esmenar les causes d'exclusió, recusar algun membre de la comissió o corregir errors o omissions, serà de deu dies hàbils comptadors des de la publicació. Acabat aquest termini, es farà pública la resolució definitiva de persones admeses i excloses.  
El mateix termini servirà per a aportar la justificació documental dels mèrits al·legats i numerats en la sol·licitud-currículum que no s'hagen acreditat dins del termini de presentació de sol·licituds. La falta d'acreditació en aquest termini comportarà la no valoració del mèrit. Aquest termini no permet en cap cas adduir i documentar mèrits que no hagen sigut inclosos i numerats en la sol·licitud-currículum.  
Per a admetre documentació en aquest termini les persones interessades han d'haver fet constar en la sol·licitud-currículum que aquest document al·legat s'ha sol·licitat dins del termini i està pendent de recepció.  
8.2. Llistes definitives de persones admeses i excloses  
Finalitzat aquest termini, i revisades les al·legacions presentades, el Servei de Recursos Humans publicarà en el TAO-UJI la resolució definitiva de persones admeses i excloses.  
  
Novena. Valoració dels mèrits  
9.1. El procés de selecció consisteix en la valoració dels mèrits al·legats i acreditats de les persones aspirants i en l'aplicació dels barems.  
9.2. Les comissions de selecció poden acordar, de forma justificada, avaluar les candidatures amb una entrevista personal. En l'acord de celebració de l'entrevista se n'ha de fer públic el contingut. La comissió de selecció ha de deixar constància per escrit i de manera motivada les raons de la qualificació de cada aspirant. La puntuació màxima d'aquesta entrevista serà de 20 punts, que se sumaran a la resta dels mèrits.   
  
  
Desena. Resolució del concurs  
10.1.. La comissió de selecció emetrà l'acta d'adjudicació de la plaça. L'acta ha d'anar acompanyada de la puntuació final i desglossada en cada apartat general, de cadascuna de les persones valorades, d'acord amb els barems aplicats. L'aplicació dels coeficients correctors previstos en els barems ha d'estar explícitament motivada.  
10.2.. La comissió de selecció pot declarar la plaça deserta.  
10.3.. La resolució de provisió de la plaça es publicarà en el TAO-UJI juntament amb la puntuació final de les candidatures per ordre de prelació.  
També s'enviarà un SMS a les persones que hagen facilitat un número de telèfon mòbil i marcat la casella a aquest efecte en la instància presentada.  
  
Onzena. Llista d'espera i borses de treball  
11.1.. Les candidatures no seleccionades i que figuren en la proposta de la comissió de selecció, passaran, per ordre de prelació, a formar part d'una llista d'espera. En el cas de renúncia del candidat o candidata proposat o baixa definitiva, o per qualsevol altra causa, es proposarà el següent aspirant per ordre de puntuació excepte aquelles persones que ja estiguen contractades amb la mateixa figura d'igual o major dedicació.  
  
També es podrà utilitzar aquesta llista d'espera quan es donen les circumstàncies indicades en l'article 24 del Reglament dels concursos de selecció d'ajudants, de professorat ajudant doctor i associat de la Universitat Jaume I de Castelló (aprovat en Consell de Govern núm. 4, de 24.04.2020). Aquesta llista d'espera tindrà validesa per a dos cursos acadèmics, el curs 2022/23 i el següent.  
11.2.. Per a cobrir les diferents incidències i necessitats se citarà les persones de la llista d'espera, per mitjans electrònics, a l'adreça electrònica que hagen fet constar en la sol·licitud.  
11.3. Les persones contractades per a cobrir necessitats sobrevingudes per mitjà de la llista d'espera que finalitzen el contracte abans que expire la validesa de la llista, tornaran a ser incloses en aquesta en la seua posició d'origen.  
  
Dotzena. Formalització dels contractes  
12.1. Les persones seleccionades per a la provisió de places han de manifestar, en el termini de tres dies hàbils comptadors des de l'endemà de la publicació de la resolució de la comissió de selecció en el TAO-UJI, l'acceptació del contracte que se'n puga derivar. Qualsevol situació que ho impedisca ha de ser al·legada per escrit per la persona interessada. Si no és així i s'esgota el termini sense haver signat el contracte, la persona interessada perdrà el seu dret. En cap cas la persona designada pot iniciar les activitats docents sense haver signat el contracte.  
  
Aquesta acceptació o renúncia s'ha de comunicar per correu electrònic a iatgwgm@owh.ff, i s'hi ha de fer constar que accepta o renuncia a la plaça (codi de concurs) i el seu nom complet.  
12.2.. En el cas d'acceptació, en els dos dies següents a la data d'acceptació, cal presentar la documentació necessària per a la signatura del contracte. Si no ho fa en aquest termini, o ha rebutjat la plaça, es contractarà la candidatura següent per ordre de puntuació.  
12.3.. La signatura del contracte està supeditada a l'inici de la causa que ha motivat la convocatòria de la plaça corresponent. Amb caràcter general, la signatura dels contractes tindrà lloc, segons corresponga, a l'inici del curs acadèmic, a l'inici del segon semestre acadèmic, o en la data d'inici que aparega en la convocatòria.  
12.4.. La persona seleccionada ha de signar el contracte en el termini establert en la notificació electrònica del Servei de Recursos Humans-PDI. La signatura del contracte té caràcter personal i intransferible. El contracte se signa amb caràcter previ a la incorporació a les tasques docents, i seran nul·les i sense efecte qualssevol actuacions que contravinguen l'anterior. La signatura es realitzarà per mitjans electrònics.  
12.5.. La formalització del contracte de les persones seleccionades queda condicionada a la presentació per part d'aquestes i comprovació pel Servei de Recursos Humans-PDI de la total identitat entre els documents originals i les fotocòpies aportades en el procés selectiu relatius al compliment dels requisits.  
12.6.. Abans de la signatura del contracte han de verificar, en el departament a què pertany la plaça convocada a concurs, la jornada i l'horari de treball que els correspon, d'acord amb el POD del departament. La contractació està condicionada a l'autorització de compatibilitat i a l'estricte compliment de l'horari en tots dos llocs.  
12.7.. Quan per causa no imputable a l'administració no es produïsca la signatura del contracte per la candidatura més valorada per la comissió de selecció en els terminis establerts en aquest article, o aquella renuncie a la plaça o trie un altre nomenament incompatible, es contractarà la candidatura següent per ordre de puntuació.  
No obstant això, amb caràcter extraordinari i per motius justificats documentalment, el vicerector d'Ordenació Acadèmica i Professorat, a petició de la persona interessada, pot ampliar el termini de signatura del contracte quan, per motius acreditats, siga impossible o dificultós per a la persona interessada la incorporació a la Universitat dins dels terminis establerts.  
12.8.. La persona proposada per a ocupar la plaça ha d'aportar per a la signatura del contracte la següent documentació:  
a) DNI/ NIE o passaport.  
b) Original i còpia del títol universitari, acompanyat de la credencial d'homologació, de la certificació d'equivalència o de l'acreditació del reconeixement professional, si escau.  
c) Còpia del permís de residència en els termes indicats en el requisit que figura en la base 2.1.b, si escau.  
d) Document de afiliació a la Seguretat Social.  
e) Dades del compte bancari per a la domiciliació de l'ingrés de nòmina segons el model següent: Domiciliació de nòmina.  
f) Acreditació del requisit del concurs d'ubicació d'activitat professional. La documentació indicada ha de ser de data posterior a la resolució del concurs i la més pròxima a la data de signatura del contracte.  
  
Si a la vista de la documentació presentada no es compleix algun dels requisits establerts en la present convocatòria, la persona proposada perdrà el dret a ser contractada i es procedirà a cridar la següent candidatura en la llista d'espera tal com es preveu en la base 11.  
  
12.9.. El manteniment de l'activitat professional condiciona la vigència del contracte de professor associat o professora associada, d'acord amb els requisits establerts en la base 2.2.1, de tal forma que si deixa d'exercir l'activitat professional, s'extingirà el contracte.  
  
Tretzena. Informació i notificació del procediment  
D'acord amb el que es preveu en l'article 45.1.b de la Llei 39/2015, d'1 d'octubre, les publicacions detallades en les bases següents així com la informació d'altres actes que se'n deriven que requerisquen publicació, incloent-hi els recursos en via administrativa, es realitzaran en el TAO-UJI. Aquestes publicacions substitueixen la notificació personal a les persones interessades i produeixen els mateixos efectes.  
  
Catorzena. Característiques de la contractació  
Professorat associat assistencial  
Tipus de contracte: laboral temporal.  
Règim del professorat assistencial de ciències de la salut:  
D'acord amb l'article 4, base 13.2 del Reial decret 1558/1986, de 28 de juny, pel qual s'estableixen les bases generals del règim de concerts entre les universitats i les institucions sanitàries, el professorat associat assistencial de ciències de la salut desenvoluparà el conjunt de les seues activitats docents i assistencials en una mateixa jornada.  
  
La dedicació horària d'aquest personal és la següent:  
- Fins a un màxim de tres hores setmanals exclusivament docents, si té encomanada aquesta activitat durant el període lectiu.  
- Fins a un màxim de tres hores setmanals de tutoria o assistència a l'alumnat, durant el període lectiu.  
- La resta de les hores de la jornada setmanal legalment establida es dedicarà a l'activitat assistencial, en la qual queden incloses les hores de docència pràctica; aquesta implica la responsabilitat directa del professor o professora en l'aprenentatge clínic de l'alumnat que li siga assignat.  
Funcions  
Les funcions assistencials del professorat de ciències de la salut de pràctiques clíniques són les següents:  
- Acollir l'estudiantat i organitzar l'activitat que ha de desenvolupar, sempre coordinat amb el professorat tutor de la Universitat.  
- Supervisar, orientar i controlar el desenvolupament de les pràctiques clíniques en una relació basada en el respecte mutu i el compromís amb l'aprenentatge.  
- Donar a conèixer a l'estudiantat el conjunt d'activitats i tècniques que habitualment es desenvolupen en la unitat.  
- Emetre els informes al professorat responsable de l'assignatura sobre l'alumnat que tutoritze.  
- Qualsevol altra funció que determine la normativa i els convenis amb les institucions sanitàries.  
- La responsabilitat del professorat associat assistencial inclou la coordinació amb la resta de professionals amb qui estarà l'estudiantat i la col·laboració amb el personal docent de la Universitat en la planificació del procés d'aprenentatge en el seu àmbit, el seguiment i l'avaluació.  
  
Retribucions:. d'acord amb la dedicació segons el quadre adjunt. Quant a l'abonament de pagues extraordinàries, s'aplicarà el que disposa l'article 7.2 de la Llei 53/1984, de 26 de desembre, d'incompatibilitats del personal al servei de les administracions públiques.  
  
  
Quinzena. Protecció de dades personals  
15.1.. En compliment del que es preveu en el Reglament general de protecció de dades UE 2016/679 i la Llei orgànica 3/2018, de 5 de desembre, de protecció de dades personals i garantia dels drets digitals, informem que el responsable del tractament de les dades tractades amb l'objecte d'aquesta convocatòria és la Universitat Jaume I de Castelló.  
  
15.2.. La base legal per al tractament de les dades personals és la necessitat de gestionar el procediment de selecció de personal i provisió de llocs de treball de la present convocatòria.  
15.3.. No estan previstes cessions o transferències internacionals de les dades personals tractades.  
15.4.. La Universitat Jaume I informa sobre la possibilitat d'exercir els drets d'accés, de rectificació, de cancel·lació i, si escau, d'oposició, que preveu l'article 5 de l'esmentada Llei 15/1999. Aquests drets s'han d'exercir, per escrit, davant la Secretaria General de la Universitat: Sol·licitud genèrica.  
15.5.. En el cas de reclamació, l'autoritat competent és l'Agència Espanyola de Protecció de Dades.  
15.6.. Les dades es conservaran en virtut de la legislació aplicable al present tractament.  
  
Setzena. Recursos  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar, amb caràcter potestatiu, recurs de reposició davant el mateix òrgan que va dictar l'acte contra el qual es recorre en el termini d'un mes comptador des de l'endemà de la recepció d'aquesta notificació, o bé directament interposar recurs contenciós administratiu davant del Jutjat Contenciós Administratiu de Castelló, dins del termini de dos mesos comptadors des de l'endemà de la recepció de la notificació.  
Tot açò sense perjudici de qualsevol altre recurs o acció que es considere procedent.  
  
Castelló de la Plana, 23 de maig de 2022.- El vicerector d'Ordenació Acadèmica i Professorat, en virtut de les competències delegades per la rectora mitjançant Resolució de 12 de juny de 2018 (DOGV 14 de juny): José Joaquín Gual Arnau.  
  
ANNEX I  
Places de professorat associat assistencial de ciències de la salut curs 2022/23  
  
NOMBRE  
PLACES CODI CONCURS DEPARTAMENT ÀREA PERFIL REQUISIT LOCALITZACIÓ REQUISITS  
2 19489 Psicologia Bàsica, Clínica i Psicobiologia Personalitat, Avaluació i Tractaments Psicològics Personalitat, Avaluació i Tractaments Psicològics Hospital General Universitari de Castelló, Consorci Hospitalari Provincial de Castelló, Hospital La Plana. Unitat de Salut Mental Columbretes, o Centre de Salut Sexual i Reproductiva de Rafalafena o Unitat de Salut Mental del Grau de Castelló o Unitat de Salut Mental de la Vall d'Uixó o Unitat de Conductes Addictives dels departaments de salut de la província de Castelló o Unitat de Salut Mental Infantil dels departaments de salut de la província de Castelló Llicenciat/ada o graduat/ada en Psicologia (especialitat en Psicologia Clínica).  
Contractació per al 1r semestre del curs 2022/23.  
1 19312 Psicologia Bàsica, Clínica i Psicobiologia Personalitat, Avaluació i Tractaments Psicològics Personalitat, Avaluació i Tractaments Psicològics Hospital General Universitari de Castelló, Consorci Hospitalari Provincial de Castelló, Hospital La Plana. Unitat de Salut Mental Columbretes, o Centre de Salut Sexual i Reproductiva de Rafalafena o Unitat de Salut Mental del Grau de Castelló o Unitat de Salut Mental de la Vall d'Uixó o Unitat de Conductes Addictives dels departaments de salut de la província de Castelló o Unitat de Salut Mental Infantil dels departaments de salut de la província de Castelló. Llicenciat/ada o graduat/ada en Psicologia (especialitat en Psicologia Clínica).  
Contractació per al 2n semestre del curs 22/23  
1 19403 Medicina Cirurgia Pràctiques Integrades de Clínica Mèdica i Medicoquirúrgica i Malalties de l'aparell locomotor, del sistema immune i de la pell Hospital Universitari de la Plana. Servei de Dermatologia. Llicenciat/ada o graduat/ada en Medicina (especialitat en Dermatologia Medicoquirúrgica i Venereologia).  
1 19220 Medicina Medicina Medicina física i rehabilitació Consorci Hospitalari Provincial de Castelló. Servei de rehabilitació. Llicenciat/ada o graduat/ada en Medicina (especialitat en Rehabilitació)  
1 19434 Medicina Medicina Pràctiques Integrades d'Atenció Primària Centre de Salut del Departament de Salut de Castelló. Llicenciat/ada o graduat/ada en Medicina (especialitat en Medicina de Família i Comunitària)  
1 19065 Infermeria Infermeria Infermeria Departament de Salut de Vinaròs. Unitat Helicòpter Sanitari (HEMS). Lloc de treball en actiu en el Servi de Emergències Sanitàries de la Comunitat Valenciana. Diplomat/ada o graduat/ada en Infermeria.  
1 19121 Infermeria Infermeria Infermeria Hospital Universitari General de Castelló. Unitat de Cures Intensives d'Adults. Lloc de treball en actiu en el departament de Salut de Castelló. Diplomat/ada o graduat/ada en Infermeria.  
1 19425 Infermeria Infermeria Infermeria Lloc de treball en actiu en centres de atenció primària del Departament de Salut de Castelló. Diplomat/ada o graduat/ada en Infermeria.  
1 19640 Infermeria Infermeria Infermeria Lloc de treball en actiu en centres de atenció primària del Departament de Salut de La Plana. Diplomat/ada o graduat/ada en Infermeria.  
1 19358 Infermeria Infermeria Infermeria Lloc de treball en actiu en centres d'atenció primària del Departament de Salut de Castelló. Diplomat/ada o graduat/ada en Infermeria  
1 19594 Infermeria Infermeria Infermeria Hospital General Universitari de Castelló. Lloc de treball en actiu en unitats d'hospitalització de l'Hospital General de Castelló. Diplomat/ada o graduat/ada en Infermeria  
Informació sobre els contractes:  
Per a les places vinculades per incidències/baixes/semestres, la durada del contracte està vinculada a la incidència que s'ha de cobrir.  
Per a les places sense vinculació, la durada del contracte és de l'1 de setembre de 2022 fins al 31 d'agost de 2023.  
  
  
  
ANNEX II  
Criteris generals d'avaluació que han d'aplicar les comissions de selecció   
de professorat associat assistencial de ciències de la salut  
  
Per a la valoració de les candidatures en els concursos de selecció de professorat associat assistencial de ciències de la salut, els departaments poden aprovar barems específics per a cadascuna de les àrees de coneixement que en qualsevol cas han d'estar d'acord amb els següents criteris generals.  
  
BAREM PER AL PROFESSORAT ASSOCIAT ASSISTENCIAL DE CIÈNCIES DE LA SALUT  
  
A) Tasca assistencial fins a 35 punts  
B) Expedient fins a 20 punts  
 Expedient acadèmic, altres títols universitaris (diplomatura, llicenciatura, grau, màster, postgrau). Beques FPI i homologades i estades en altres universitats o centres d'investigació estrangers. fins a 5 punts  
 Estudis de tercer cicle (expedient de tercer cicle, treball d'investigació, DEA). fins a 5 punts  
 Títol de doctor o doctora. fins a 10 punts  
C) Investigació fins a 20 punts  
 (Articles, llibres, capítols de llibre, comunicacions a congressos, participació en projectes d'investigació.)   
D) Docència universitària fins a 10 punts  
 Inclou la docència com a col·laborador docent de pràctiques clíniques que ha d'estar certificada pel departament corresponent  
(Inclou la valoració de la qualitat de l'ensenyament de la universitat d'origen.)   
E) Coneixements de valencià fins a 5 punts  
 (Acreditació oficial.)   
F) Coneixements d'anglès fins a 5 punts  
 (Acreditació oficial.)   
G) Altres mèrits fins a 5 punts  
 (Coneixement d'altres llengües d'interès científic, premis, distincions honorífiques, informàtica, innovació educativa, etc.)   
  
  
Només s'han de valorar els mèrits relacionats amb l'especialitat i tipus d'unitat de la plaça a què es concursa, acreditada correctament.  
Regularització de puntuacions: quan una candidatura, en sumar la puntuació corresponent als mèrits particulars dels apartats d'investigació i docència universitària, supere el límit màxim establert per a aquest apartat, s'ha de reduir proporcionalment la puntuació atorgada a la resta de persones que participen dins d'aquest apartat general, de manera que a qui obtinga la màxima puntuació li corresponga el límit superior. Aquestes regularitzacions de puntuacions en cap cas s'han d'aplicar dins dels subapartats d'un apartat general.  
Baremació de llengües: la baremació dels mèrits en valencià, anglés i altres llengües s'ha de realitzar tenint en compte les Taules d'equivalències de llengües aprovades per l'UJI i publicades pel Servei de Llengües i Terminologia.  
  
Barem específic: Els barems específics per departament i àrea estan publicats en aquesta pàgina web: Barems específics.  
  
  
\* \* \* \* \*  
  
  
ANEXO I  
Plazas de profesorado asociado asistencial de ciencias de la salud curso 2022/23  
  
NÚMERO  
PLAZAS CÓDIGO CONCURSO DEPARTAMENTO ÁREA PERFIL REQUISITO LOCALIZACIÓN REQUISITOS  
2 19148 Psicología Básica, Clínica y Psicobiología Personalidad, Evaluación y Tratamientos Psicológicos Personalidad, Evaluación y Tratamientos Psicológicos Hospital General Universitario de Castelló, Consorcio Hospitalario Provincial de Castelló, Hospital La Plana. Unidad de Salud Mental Columbretes, o Centro de Salud Sexual y Reproductiva de Rafalafena o Unidad de Salud Mental del Grau de Castelló o Unidad de Salud Mental de La Vall d'Uixó o Unidad de Conductas Adictivas de los departamentos de salud de la provincia de Castelló o Unidad de Salud Mental Infantil de los departamentos de salud de la provincia de Castelló Licenciado/a graduado/a en Psicología (especialidad en Psicología Clínica).  
Contratación para el 1.º semestre del curso 2022/23.  
1 19609 Psicología Básica, Clínica y Psicobiología Personalidad, Evaluación y Tratamientos Psicológicos Personalidad, Evaluación y Tratamientos Psicológicos Hospital General Universitario de Castelló, Consorcio Hospitalario Provincial de Castelló, Hospital La Plana. Unidad de Salud Mental Columbretes, o Centro de Salud Sexual y Reproductiva de Rafalafena o Unidad de Salud Mental del Grau de Castelló o Unidad de Salud Mental de La Vall d'Uixó o Unidad de Conductas Adictivas de los departamentos de salud de la provincia de Castelló o Unidad de Salud Mental Infantil de los departamentos de salud de la provincia de Castelló. Licenciado/a o graduado/a en Psicología (especialidad en Psicología Clínica).  
Contratación para el 2.º semestre del curso 22/23  
1 19342 Medicina Cirugía Prácticas Integradas de Clínica Médica y Medico-quirúrgica y Enfermedades del aparato locomotor, del sistema inmune y de la piel Hospital Universitario de la Plana. Servicio de Dermatología. Licenciado/a o graduado/a en Medicina (especialidad en Dermatología Medico-quirúrgica y Venereología).  
1 19342 Medicina Medicina Medicina física y rehabilitación Consorcio Hospitalario Provincial de Castelló. Servicio de rehabilitación. Licenciado/a o graduado/a en Medicina (especialidad en Rehabilitación)  
1 19093 Medicina Medicina Prácticas Integradas de Atención Primaria Centro de Salud del Departamento de Salud de Castelló. Licenciado/a o graduado/a en Medicina (especialidad en Medicina de Familia y Comunitaria)  
1 19059 Enfermería Enfermería Enfermería Departamento de Salud de Vinaròs. Unidad Helicóptero Sanitario (HEMS). Puesto de trabajo en activo en lo Guarde de Emergencias Sanitarias de la Comunidad Valenciana. Diplomado/a o graduado/a en Enfermería  
1 19617 Enfermería Enfermería Enfermería Hospital Universitario General de Castelló. Unidad de Cuidados intensivos de Adultos. Puesto de trabajo en activo en el departamento de Salud de Castelló. Diplomado/a o graduado/a en Enfermería.  
1 19639 Enfermería Enfermería Enfermería Puesto de trabajo en activo en centros de atención primaria del Departamento de Salud de Castelló. Diplomado/a o graduado/a en Enfermería  
1 19370 Enfermería Enfermería Enfermería Puesto de trabajo en activo en centros de atención primaria del Departamento de Salud de La Plana. Diplomado/a o graduado/a en Enfermería  
1 19596 Enfermería Enfermería Enfermería Puesto de trabajo en activo en centros de atención primaria del Departamento de Salud de Castelló. Diplomado/a o graduado/a en Enfermería  
1 19909 Enfermería Enfermería Enfermería Hospital General Universitario de Castelló. Puesto de trabajo en activo en unidades de hospitalización del Hospital General de Castelló. Diplomado/a o graduado/a en Enfermería  
Información sobre los contratos:  
Para las plazas vinculadas por incidencias/bajas/semestres, la duración del contrato está vinculada a la incidencia que a cubrir.  
Para las plazas sin vinculación, la duración del contrato será del 1 de septiembre de 2022 hasta el 31 de agosto de 2023.  
  
ANEXO II  
Criterios generales de evaluación que deben aplicar las comisiones de selección de profesorado asociado asistencial de ciencias de la salud  
  
Para la valoración de las candidaturas en los concursos de selección de profesorado asociado asistencial de ciencias de la salud, los departamentos podrán aprobar baremos específicos para cada una de las áreas de conocimiento, que en cualquier caso deberán estar de acuerdo con los siguientes criterios generales.  
  
BAREMO PARA EL PROFESORADO ASOCIADO ASISTENCIAL DE CIENCIAS DE LA SALUD  
  
A) Tarea asistencial hasta 35 puntos  
B) Expediente hasta 20 puntos  
 Expediente académico, otros títulos universitarios (diplomatura, licenciatura, grado, máster, posgrado). Becas FPI y homologadas y estancias en otras universidades o centros de investigación extranjeros. hasta 5 puntos  
 Estudios de tercer ciclo (expediente de tercer ciclo, trabajo de investigación, DEA). hasta 5 puntos  
 Título de doctor o doctora. hasta 10 puntos  
C) Investigación hasta 20 puntos  
 (Artículos, libros, capítulos de libro, comunicaciones a congresos, participación en proyectos de investigación.)   
D) Docencia universitaria hasta 10 puntos  
 Incluye la docencia como colaborador docente de prácticas clínicas que deberá estar certificada por el departamento correspondiente  
(Incluye la valoración de la calidad de la enseñanza de la universidad de origen.)   
E) Conocimientos de valenciano hasta 5 puntos  
 (Acreditación oficial)   
F) Conocimientos de inglés hasta 5 puntos  
 (Acreditación oficial)   
G) Otros méritos hasta 5 puntos  
 (Conocimiento de otras lenguas de interés científico, premios, distinciones honoríficas, informática, innovación educativa, etc.)   
  
  
Solo se valorarán los méritos relacionados con la especialidad y tipo de unidad de la plaza a que se concursa, acreditada debidamente.  
Regularización de puntuaciones: cuando una candidatura, al sumar la puntuación correspondiente a los méritos particulares de los apartados de investigación y docencia universitaria, supere el límite máximo establecido para este apartado, se reducirá proporcionalmente la puntuación otorgada al resto de personas que participan dentro de este apartado general, de forma que a quien obtenga la máxima puntuación le corresponda el límite superior. Estas regularizaciones de puntuaciones en ningún caso se aplicarán dentro de los subapartados de un apartado general.  
Baremación de lenguas: la baremación de los méritos en valenciano, inglés y otras lenguas se realizarán teniendo en cuenta las Tablas de equivalencias de lenguas aprobadas por la UJI y publicadas por el Servicio de Lenguas y Terminología.  
  
Baremo específico: Los baremos específicos por departamento y área están publicados en esta página web: Baremos específicos